open-index/open-wikipedia-markdown huggingface dataset:
দেউলী ইউনিয়ন, শিবগঞ্জ

**দেউলি ইউনিয়ন** বাংলাদেশের বগুড়া জেলার শিবগঞ্জ উপজেলার একটি ইউনিয়ন।

## অবস্থান
এর দক্ষিণে মোকামতলা ইউনিয়ন,পূর্বে সৈয়দপুর ইউনিয়ন

## যোগাযোগ

## আয়তন
এই ইউনিয়নের মোট আয়তন ৬৫০০ একর।
## ইতিহাস
## জনসংখ্যা
২০০১ সালের আদমশুমারী অনুযায়ী এই ইউনিয়নের মোট জনসংখ্যা ২৫,৮৭১ জন।

## প্রশাসনিক কাঠামো
এই ইউনিয়ন ১৬টি গ্রাম ও ১টি মৌজা নিয়ে গঠিত। 
## শিক্ষা ব্যবস্থা
২০০১ সালের আদমশুমারী অনুযায়ী এই ইউনিয়নের সাক্ষরতার হার ৯০% এখানে ১৯টি প্রাথমিক বিদ্যালয়, ৩টি উচ্চ বিদ্যালয় ও ২টি মাদ্রাসা রয়েছে। এছাড়াও কিছু বেসরকারি বিদ্যালয় রয়েছে। 

উল্লেখযোগ্য বিদ্যালয় সমূহ: 

# দেউলি সরকারি প্রাথমিক বিদ্যালয়। 
# লক্ষীকোলা বালক সরকারি প্রাথমিক বিদ্যালয়।
# লক্ষীকোলা বালিকা সরকারি প্রাথমিক বিদ্যালয়।
# সাহার বাজার সরকারি প্রাথমিক বিদ্যালয়।
# আব্দুল হাই জহুরা মাধ্যমিক বালিকা বিদ্যালয়, দেউলি। 
# দেউলী উচ্চ বিদ্যালয়। 
# দেউলি দাখিল মাদ্রাসা।
# পাকুরিয়া সরকারি প্রাথমিক বিদ্যালয়। 
# গাংনগর সরকারি প্রাথমিক বিদ্যালয়। 
# গাংনগর দাখিল মাদ্রাসা।
# অপরাজিতা বিজনেস স্কুল, গাংনগর।
# গাংনগর  এ, এম বহুমূখী উচ্চ বিদ্যালয়।

## হাট-বাজার
হাটবাজারের সংখ্যা ৪টি

## জনপ্রতিনিধি
ইউনিয়নের বর্তমান চেয়ারম্যান জাহিদুল ইসলাম 

## ধর্মীয় উপাসনালয়

## দর্শনীয় স্থান
# দেউলি মন্দির 
# চাকলা মহাশশ্মান
# চাকীবাড়ীর পুরানো বাড়ী
# উদয়সাগর দিঘীস্থান
#  দিঘার বিলস্থান
# কানছগারী মহাশশ্মান 
# সরকার মহল, দেউলি ইউনিয়ন
## উল্লেখযোগ্য ব্যক্তিত্ব

## তথ্যসূত্র

বিষয়শ্রেণী:শিবগঞ্জ (বগুড়া) উপজেলার ইউনিয়ন
শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার

**শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার** হচ্ছে তামিল চলচ্চিত্রের অভিনেতাদের জন্য একটি পুরস্কার যেটি তামিলনাড়ুর প্রাদেশিক সরকার দ্বারা প্রদত্ত, এটি তামিলনাড়ু রাজ্য চলচ্চিত্র পুরস্কারের একটি অংশ।

## বিজয়ীদের তালিকা

## তথ্যসূত্র

বিষয়শ্রেণী:তামিলনাড়ু রাজ্য চলচ্চিত্র পুরস্কার
আটগড় রাজ্য

**আটগড়** ছিল ব্রিটিশ শাসিত ভারতে অবস্থিত একটি দেশীয় রাজ্য। করণ কায়স্থ জাতির দলনেতা শ্রী করণ নীলাদ্রি বেবর্ত পট্টনায়ক ১১৭৮ খ্রিস্টাব্দে এই রাজ্যের পত্তন ঘটান এবং আটগড় শহরে নিজের রাজধানী স্থাপন করেন। রাজ্যটির শেষ শাসক ১৯৫০ খ্রিস্টাব্দের পয়লা জানুয়ারি তারিখে ভারতীয় অধিরাজ্যে অন্তর্ভুক্তির জন্য স্বাক্ষর করেন।  ১৯৪৯ খ্রিস্টাব্দে এটিকে উড়িষ্যা রাজ্যর কটক জেলার অন্তর্ভুক্ত করা হয়৷

## ইতিহাস
এই রাজ্যের প্রতিষ্ঠাতা ছিলেন করণ কায়স্থ জাতির দলনেতা শ্রী করণ নীলাদ্রি বেবর্ত পট্টনায়ক। আটগড়ের রাজগুরু রাণীমহলের নিকট গড়ায় বসবাস করতেন৷ ব্রিটিশ শাসনকালে এই রাজ্যটি ওড়িশা অধিরাজ্যসমষ্টির অন্তর্গত একটি রাজ্য ছিলো৷ 

### শাসকবর্গ
* ১৬৮১ – ১৭০৯ করণ নারায়ণ বেবর্ত পট্টনায়ক
* ১৭০৯ – ১৭৪১ করণ রামকৃষ্ণ বেবর্ত পট্টনায়ক
* ১৭৪১ – ১৭৭১ করণ দেবীয়সিংহ বেবর্ত পট্টনায়ক
* ১৭৭১ – ১৮২১ করণ গোপীনাথ বেবর্ত পট্টনায়ক
* ১৮২১ – ১৮২৫ করণ কৃষ্ণচন্দ্র বেবর্ত পট্টনায়ক
* ১৮২৫ – ১৮৩৭ করণ রামচন্দ্র বেবর্ত
* ১৮৩৭ – ১৮৬২ করণ ভুবনেশ্বর বেবর্ত পট্টনায়ক
* ১৮৬২ – ১৮৬৯ করণ দ্বিতীয় জগুনাথ বেবর্ত পট্টনায়ক
* ১৮৬৯ – ১৮৯৩ করণ ভাগীরথী বেবর্ত পট্টনায়ক
* ১৮৯৩ – ২৫ জানুয়ারি ১৮৯৬ করণ রঘুনাথ বেবর্ত পট্টনায়ক
* ২৫ জানুয়ারি ১৮৯৬ – ২২ জুন ১৯১৮ করণ বিশ্বনাথ বেবর্ত পট্টনায়ক
* ২৫ জানুয়ারি ১৮৯৬ – ১৯০৮ ... - রাজপ্রতিনিধি
* ২২ জুন ১৯১৮ – ১৫ আগস্ট ১৯৪৭ করণ রাধানাথ বেবর্ত পট্টনায়ক
* ২৩ আগস্ট ১৯৮৩ - ৩০ জানুয়ারি ১৯৯০ করণ শঙ্করপ্রসাদ বেবর্ত পট্টনায়ক
* ৩০ জানুয়ারি ১৯৯০ (বর্তমান) করণ শুভ্রপদ বেবর্ত পট্টনায়ক 

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:১২শ শতাব্দীতে ভারতে প্রতিষ্ঠিত
বিষয়শ্রেণী:কটক জেলা
বিষয়শ্রেণী:১৯৪৮-এ ভারতে বিলুপ্ত
ঢাকা কাস্টম হাউস

**ঢাকা কাস্টম হাউজ** (*কাস্টম হাউজ আইসিডি, ঢাকা নামেও পরিচিত)* হল বাংলাদেশ সরকারের অর্থ মন্ত্রণালয়ের অধীন একটি নিয়ন্ত্রক সংস্থা যা বিভিন্ন চালানে কর ও শুল্ক আরোপ করে থাকে । এটি বাংলাদেশের বৃহত্তম বিমানবন্দর কাস্টমস হাউজ। মোঃ মোয়াজ্জেম হোসেন ঢাকা কাস্টম হাউজের দায়িত্বে রয়েছেন।

## ইতিহাস
ইস্ট ইন্ডিয়া কোম্পানি ১৮১০ সালে বাংলার পুরানো অভ্যন্তরীণ শুল্ক আদায় ব্যবস্থা পুনর্গঠন করে। এসময় বাংলার অসংখ্য কাস্টমস হাউজগুলিকে ছয়টি কাস্টম হাউজে একীভূত করা হয়: কলকাতা, মুর্শিদাবাদ, হুগলি, ঢাকা, চট্টগ্রাম এবং বালাসোর।

সরকারী-বেসরকারী অংশীদারত্বের অংশ হিসাবে ঢাকা চেম্বার অফ কমার্স অ্যান্ড ইন্ডাস্ট্রির সহায়তায় ঢাকা কাস্টম হাউজ সিস্টেমকে স্বয়ংক্রিয় করা হয়েছিল।  কাস্টম হাউজটি নিয়মিত ঢাকা বিমানবন্দর দিয়ে পাচার হওয়া প্রচুর পরিমাণ স্বর্ণ উদ্ধার করে থাকে। 
## আরো দেখুন
*কাস্টম হাউস, চট্টগ্রাম
*মোংলা কাস্টম হাউস
*বেনাপোল কাস্টম হাউজ

## তথ্যসূত্র

## আরও পড়ুন
* 
* Islam, Noor Mohammad Kamrul (April 2001). Patron-Client Culture in Bangladesh and the Resulting Weak State and Stubborn Rural Socio-Economic Stagnation (PhD). North Carolina State University. OCLC 47651507.

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের বৈদেশিক বাণিজ্য
বিষয়শ্রেণী:কাস্টম হাউজ
২ (সংখ্যা)

**২ (দুই)** একটি অঙ্ক, সংখ্যা এবং হরফ। এটি ১ এবং ৩ এর মধ্যবর্তী স্বাভাবিক সংখ্যা। মৌলিক সংখ্যাগুলোর মধ্যে ক্ষুদ্রতম সংখ্যা হল ২। কোনো কোনো সংস্কৃতিতে এ সংখ্যাটির ধর্মীয় ও আধ্যাত্মিক তাৎপর্য রয়েছে।

## গণিতে ২
কোনো পূর্ণ সংখ্যা যদি ২ দ্বারা বিভাজ্য হয় তবে তাকে *[[জোড় সংখ্যা]]* বলা হয়। পূর্ণ সংখ্যাগুলো যদি কোনো জোড় সংখ্যা ভিত্তিক সংখ্যাপদ্ধতিতে (যেমন: দশমিক, ষোড়শিক ইত্যাদি) লেখা হয় তবে শুধুমাত্র সংখ্যার শেষ অঙ্কটি দেখেই সংখ্যাটি ২ দ্বারা বিভাজ্য কিনা তা বোঝা যায়। শেষ অঙ্কটি জোড় হলে সংখ্যাটি ২ দ্বারা বিভাজ্য (অর্থাৎ জোড় সংখ্যা), আর শেষ অঙ্কটি বিজোড় হলে সংখ্যাটি বিজোড় সংখ্যা। দশমিক পদ্ধতিতে ২-এর গুণিতকগুলো সবসময় ০, ২, ৪, ৬ বা ৮ দিয়ে শেষ হয়।

২ হচ্ছে ক্ষুদ্রতম মৌলিক সংখ্যা এবং একমাত্র জোড় মৌলিক সংখ্যা (এ কারণে একে ব্যতিক্রমী মৌলিক সংখ্যা বলা হয়)। আবার ২-এর পরবর্তী সংখ্যা ৩-ও মৌলিক। পরপর দুটি সংখ্যা মৌলিক হওয়ার এটিই একমাত্র ঘটনা। ২ হচ্ছে প্রথম সোফিয়ে গার্মেইন মৌলিক, প্রথম ফ্যাক্টোরিয়াল মৌলিক, প্রথম লুকাস মৌলিক এবং প্রথম রামানুজান মৌলিক।

২ হল তৃতীয় (বা চতুর্থ) ফিবোনাচ্চি সংখ্যা।

## বিজ্ঞানে ২
*ডিএনএ ডাবল হেলিক্সে পলিনিউক্লিওটাইড স্ট্র্যান্ডের সংখ্যা।
*প্রথম জাদু সংখ্যা।
* হিলিয়ামের পারমাণবিক সংখ্যা।
* হাইড্রোজেনের আইসোটোপ&nbsp;&ndash;&#32;ডিউটেরিয়ামের পারমাণবিক ভর।
* *২ প্যালাস* মূল বেষ্টনীর একটি বৃহৎ গ্রহাণু যা এ পর্যন্ত আবিষ্কৃত দ্বিতীয় গ্রহাণু।
* রোমান II (সাধারণত) দ্বিতীয়-আবিষ্কৃত উপগ্রহ বা ছোট গ্রহের নামকরণে ব্যবহৃত হয়। (যেমন: Pluto II এবং (87) Sylvia II Remus)
* যুগ্ন তারা বা বাইনারি স্টার নামক তারা ব্যবস্থা দুইটি তারার সমন্বয়ে গঠিত হয়, যারা তাদের সাধারণ ভরকেন্দ্রকে কেন্দ্র করে আবর্তীত হয়।
* মস্তিষ্কের সেরিব্রাল হেমিস্ফিয়ারের সংখ্যা।

## তথ্যসূত্র

## বহিঃসংযোগ

*

 

বিষয়শ্রেণী:২ (সংখ্যা)
বিষয়শ্রেণী:পূর্ণ সংখ্যা
বেঙ্গল বিড়াল

**বেঙ্গল বিড়াল** একটি গৃহপালিত বিড়ালে জাত, বিশেষ করে স্পটেড ইজিপশিয়ান মউ, এশিয়ান চিতা বিড়াল (*প্রিওনাইলুরাস বেঙ্গলেনসিস*) থেকে তৈরি। জাতটির নাম এসেছে চিতা বিড়ালের ট্যাক্সোনোমিক নাম থেকে।

বেঙ্গলের একটি বন্য রূপ আছে; তাদের ঝকঝকে সোনালী রং তাদের পূর্বপুরুষ চিতা বিড়াল থেকে এসেছে, এবং তাদের লোমে ছোপ দাগ, রোসেট, তীর চিহ্নিত মাথা দেখা যেতে পারে। এরা একটি উদ্যমী জাত যাদের অনেক ব্যায়াম এবং খেলাধুলা প্রয়োজন।

## জনপ্রিয়তা
১৯৮০-এর দশকে বেঙ্গল জাতটি সম্পূর্ণরূপে বিকশিত হয়। ১৯৯২ সালে ইন্টারন্যাশনাল ক্যাট অ্যাসোসিয়েশনের ১২৫ জন নিবন্ধিত বেঙ্গল ব্রিডার্স ছিল। ২০০০ সালের মধ্যে বেঙ্গল একটি অত্যন্ত জনপ্রিয় প্রজাতিতে পরিণত হয়। ২০১৯ সালে তথ্য অনুসারে, বিশ্বব্যাপী ১,০০০ এর ও বেশি বেঙ্গল প্রজননকারী আছে।

* The 2019 number only represents the breeders who use the word "Bengals" in their cattery name.

## তথ্যসূত্র

বিষয়শ্রেণী:বিড়ালের জাত
বিষয়শ্রেণী:গার্হস্থ্য-বন্য সংকর বিড়াল
বিষয়শ্রেণী:বিড়াল
সাহাব, জর্ডান

**সাহাব** () জর্দানের একটি পৌরসভা যার আয়তন । রাজধানী আম্মানের দক্ষিণপূর্ব দিকে অবস্থিত। আধুনিক সাহাব শহরটি উনিশ শতকের শেষদিকে অটোমান শাসনের সময় বেদুইন-বংশোদ্ভূত বৃক্ষরোপণ গ্রাম হিসাবে শুরু হয়েছিল।এখানে আবাদ শুরু হয়েছিল মূলত মিশরীয় অভিবাসী কৃষকদের দ্বারা। যারা ১৮৯৪ সালে জমি কিনে এবং স্থায়ীভাবে  সাহাবকে একটি কৃষি ভূমি হিসাবে গড়ে তুলেছিল। সাহাব ১৯৬২ সালে একটি পৌরসভায় পরিণত হয় যা আজ একটি ঘনবসতিপূর্ণ শিল্পকেন্দ্র। এটি দেশের বৃহত্তম শিল্প নগরী। দ্বিতীয় আবদুল্লাহ ইবনে আল-হুসেন শিল্প কেন্দ্র এবং বৃহত্তর আম্মানের বৃহত্তম কবরস্থান, এছাড়া কুরআনে বর্ণিত রাকিমের গুহাগুলি (সুরা আল-কাহফে বর্ণিত)এখানেই রয়েছে। ২০১৫ সালে সাহাবের জনসংখ্যা ছিল ১৬৯,৪৩৪ জন।

## ইতিহাস
১৮৭০ সালের শুরুর দিকে অনেক মিশরীয় পরিবার  সুয়েজ খাল খনন জন্য বেগার শ্রম এড়াতে জর্দানের দিকে অভিবাসী হয়।  প্রাথমিকভাবে তারা বেদুইন- ভিত্তিক বৃক্ষরোপণ গ্রামগুলিতে মৌসুমী কৃষক হিসাবে কাজ করতো।  সাহাব (তৎকালীন সাহাব ওয়া সালবুদ নামে পরিচিত) কর প্রদানের নয়টি এলাকার মধ্যে একটি ছিল। ১৮৮৩ সাল থেকে অটোমান প্রশাসনিক নথিতে জর্দানের বেদুইন গ্রাম হিসেবে তালিকাভুক্ত ছিল।  অবশেষে, মিশরীয় পরিবারগুলি স্থায়ীভাবে এখানে বসবাস শুরু করে এবং স্থানীয় বাসিন্দাদের সাথে বিবাহবন্ধনে আবদ্ধ হয়।  ১৮৯৪ সালে মিশরের তিন বংশ যাইয়ুদ, মাহারমা এবং তাহারওয়া  সাহাব এর *খিরবা* (পরিত্যক্ত গ্রাম)ক্রয় করে একে প্রধান কৃষিভূমি হিসেবে রুপান্তর করে।  ১৯১৫ সালের অটোমান আদমশুমারিতে সাহাবের জনসংখ্যা ছিল ৫৪৯ জন।  সাহাবের বংশগুলি সম্মিলিতভাবে "মাসারওয়াত সাহাব" (সাহাবের মিশরীয়) নামে পরিচিত।ক্রমে ক্রমে তারা জর্দানের সমাজে পুরোপুরি একীভূত হয়ে উঠে এবং ১৯৫০ এর দশক থেকে তারা তাদের জনসংখ্যা দিয়ে নির্বাচনী প্রভাব অর্জন করেছে।  ২০০০ এর দশকে বা তার আগে, এই সম্প্রদায়ের একজন প্রতিনিধি দেশের পার্লামেন্টে একটি আসন অর্জন করেছিলেন।

১৯৬১ সালে সাহাবের জনসংখ্যা ছিল ২,৫৮০ জন। 

সাহাব আম্মানের শহর সীমার অন্তর্ভুক্ত ছিল পরবর্তীতে ১৯৬২ সালে এটি একটি পৌরসভায় রুপান্তর হয়।  এটি পূর্ব আম্মান গভর্নমেন্টের গ্রামগুলির শিল্পকেন্দ্র হিসাবে কাজ করে। ১৯৬১ সালে সাহাবের জনসংখ্যা ছিল ২,৫৮০ জন।  ১৯৯৪ সালে জনসংখ্যা ছিল প্রায় ২০,০০০ জন। ২৯৯৪ সালে বেড়ে হয় ৪৩,০০০ জন। ২০১৫ সালের আদমশুমারি অনুসারে সাহাবের জনসংখ্যা ছিল ১৬৯,০০০ জনেরও বেশি, যার মধ্যে ৭৬,০০০ জর্দান নাগরিক, ৪০,০০০ সিরিয়ান শরণার্থী, ২০,০০০ দক্ষিণ-পূর্ব এশিয়া থেকে প্রবাসী শ্রমিক এবং ১৫,০০০ মিশরীয় প্রবাসী শ্রমিক ছিলেন।

১৯৮৪ সালে দ্বিতীয় আবদুল্লাহ ইবনে আল-হুসেন শিল্পকেন্দ্র (এআইই) সাহাবে প্রতিষ্ঠিত হয়েছিল।  এটি জর্দানের বৃহত্তম শিল্প নগরী। এটি ২৫৩ হেক্টর জুড়ে, ৪৫৭টি শিল্প কালখানায় প্রায় ১৫,৬৭৫ জন কর্মচারী নিযুক্ত রয়েছে।  সাহাবে বৃহত্তর আম্মানের সবচেয়ে বড় কবরস্থান রয়েছে।  এই শহরটি মূলত একটি শিল্পকেন্দ্র হিসাবে পরিচিত। এর জনবহুলতা ও দূষণের জন্য, ২০১৩ সালে নির্বাচিত মেয়র আব্বাস মহারমেহ ২০১৬ সালেে এই শহরটিকে পর্যটনকেন্দ্রে পরিণত করার জন্য একটি উদ্যোগ নিয়েছিলেন।   এই উদ্যোগে এগারোটি প্রকল্পের পরিকল্পনা করা হয়েছে, যার মধ্যে উল্লেখযোগ্য হলো- বিদ্যুতের জন্য সৌরশক্তির ব্যবহার, যাদুঘর প্রতিষ্ঠা, সবুজ অঞ্চল তৈরি, নগরীর ভবনগুলোতে চিত্রকর্ম এবং শহরের প্রবেশপথে একটি গেইট স্থাপন।

## তথ্যসূত্র

বিষয়শ্রেণী:১৮৯৪-এ প্রতিষ্ঠিত
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:Category:সাহাব
বিষয়শ্রেণী:Category:জর্দানের শহর
ভালিয়া

**ভালিয়া** হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম।

## ভূগোল
ভালিয়া গ্রামের স্থানাঙ্ক ।

## জনপরিসংখ্যান
২০১১ সালের জনগণনার তথ্য অনুযায়ী, ভালিয়া গ্রামের মোট জনসংখ্যা ২,৪৫২। এর মধ্যে ১,২৪১ জন (৫১ শতাংশ) পুরুষ এবং ১,২১১ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২৬৫। ভালিয়া গ্রামের মোট সাক্ষর জনসংখ্যা ১,৬৯০ (অন্যূন ছয় বছর বয়সী জনসংখ্যার ৭৭.২৭ শতাংশ)।

## সংস্কৃতি
ডেভিড জে. ম্যাককাশন তাঁর গ্রন্থে ভালিয়া গ্রামের সরকার পরিবার প্রতিষ্ঠিত রঘুনাথ মন্দিরের কথা উল্লেখ করেছেন। ১৭৭২ সালে নির্মিত এই আটচালা মন্দিরটিতে তিনটি খিলানযুক্ত প্রবেশপথ দেখা যায়। মন্দিরটির পরিমাপ ২৪’ x ২৩’।

## ভালিয়া চিত্রকক্ষ

File:Raghunath Temple of the Sarkar family built in 1772 AD, South facing Atchala temple, of Arambagh PS in Hooghly district 01.jpg|সরকার পরিবার প্রতিষ্ঠিত রঘুনাথ মন্দির, আটচালা, ১৭৭২ সালে নির্মিত
File:Raghunath Temple of the Sarkar family built in 1772 AD, South facing Atchala temple, of Arambagh PS in Hooghly district 30.jpg|রঘুনাথ মন্দিরের টেরাকোটা খোদাইচিত্র
File:Raghunath Temple of the Sarkar family built in 1772 AD, South facing Atchala temple, of Arambagh PS in Hooghly district 48.jpg|রঘুনাথ মন্দিরের টেরাকোটা খোদাইচিত্র


## তথ্যসূত্র

## বহিঃসংযোগ

বিষয়শ্রেণী:হুগলি জেলার গ্রাম
জোজি-লা সুড়ঙ্গ

**জোজি লা সুড়ঙ্গ** হল হিমালয়ের জোজি লা গিরিপথের নীচে ভারতের কেন্দ্রশাসিত অঞ্চল লাদাখের কার্গিল জেলার সোনমার্গ ও দ্রাস শহরের মধ্যবর্তী একটি সড়ক সুড়ঙ্গ, যা বর্তমানে নির্মাণাধীন রয়েছে। ৬.৫ কিলোমিটার দীর্ঘ জেড-মোর সুড়ঙ্গের পাশাপাশি এই সুড়ঙ্গটি (যা শ্রীনগরের দিকে জোজি লা সুড়ঙ্গের ২২ কিলোমিটার আগে) শ্রীনগর ও কার্গিলের মধ্যে বছরব্যাপী সড়ক যোগাযোগ নিশ্চিত করবে, যা বর্তমানে প্রায় সাত মাস ধরে জোজি লা গিরিপথের ভারী তুষারপাতের কারণে  বন্ধ রয়েছে। এটি শ্রীনগর-কারগিল-লেহ মহাসড়কে ৩,৫২৮ মিটার (১১,৫৭৮ ফুট) উচ্চতায় অবস্থিত। জোজি লা সোনমার্গ থেকে ১৫ কিলোমিটার দূরে এবং লাদাখের দ্রাস এবং কার্গিলের সাথে একটি গুরুত্বপূর্ণ সংযোগ সরবরাহ করে, তবে শীতের সময় ভারী তুষারপাত ও তুষারপাতের কারণে শীতকালে ৬-৭ মাস (নভেম্বর থেকে মে) বন্ধ থাকে।

গিরিপথটি পার হতে ৩ ঘণ্টারও বেশি সময় লাগে, তবে সুড়ঙ্গটি সময় কমিয়ে দেবে। গিরিপথটি এলওসি-র নিকটতম এবং সন্ত্রাসীদের দ্বারা  ঝুঁকিপূর্ণ হওয়ায় এই সুড়ঙ্গটি সেনাবাহিনী ও লাদাখের জনগণের জন্য কৌশলগত ভাবে প্রয়োজনীয়। অপারেশন বাইসনের দ্বারা জোজি লা পাকিস্তানি আক্রমণকারীদের কাছ থেকে পুনরায় উদ্ধার হয়েছিল।

জোজি লা সুড়ঙ্গ প্রকল্পটি ভারত সরকার দ্বারা জানুয়ারি ২০১৮ সালে অনুমোদিত হয় এবং এর নির্মাণকাজের সূচনা প্রধানমন্ত্রী নরেন্দ্র মোদী ২০১৮ সালের মে মাসে উদ্বোধন করেন। সুড়ঙ্গটি ইপিসি ব্যবস্থার (ইঞ্জিনিয়ারিং, সংগ্রহ, নির্মাণ) অধীনে নির্মিত হবে, যেখানে ভারত সরকার অর্থ সরবরাহ করবে এবং নির্বাহী সংস্থা নির্মাণ করবে এবং পরে প্রকল্পটি ভারত সরকারের কাছে হস্তান্তর করবে।

এর আগে এটি পিপিপি ব্যবস্থার অধীনে নির্মিত হওয়ার কথা ছিল, যেখানে বেসরকারি সংস্থাটি বিনিয়োগের করবে এবং পরে টোলের মাধ্যমে বিনিয়োগ পুনরুদ্ধার করার কথা ছিল, তবে ২০১৩ সাল থেকে পাঁচবার বিডের আহ্বান সত্ত্বেও একবারও বিড আসেনি এবং কেবল একটি ব্যক্তিগত সংস্থা আগ্রহী হলেও প্রতি ক্ষেত্রে বিড বাতিল হয়।

## তথ্যসূত্র

## বহিঃসংযোগ

বিষয়শ্রেণী:লাদাখের সড়ক সুড়ঙ্গ
বাংলাবান্ধা এক্সপ্রেস

**বাংলাবান্ধা এক্সপ্রেস** (ট্রেন নং **৮০৩/৮০৪**) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি রাজশাহীর রাজশাহী রেলওয়ে স্টেশন থেকে পঞ্চগড় জেলার পঞ্চগড় রেলওয়ে স্টেশনের মাঝে চলাচল করে। যাত্রাপথে ট্রেনটি নাটোর, নওগাঁ, বগুড়া, জয়পুরহাট, দিনাজপুর ও ঠাকুরগাঁও জেলাকে সংযুক্ত করেছে।

বাংলাবান্ধা এক্সপ্রেস পঞ্চগড় ও রাজশাহী জেলার মধ্যে চলাচলকারী প্রথম আন্তঃনগর ট্রেন। ২০২০ সালের ৫ই অক্টোবর ট্রেনটির নামকরণ করা হয়। পঞ্চগড় জেলার বাংলাবান্ধা স্থল বন্দরের নামের সাথে মিল রেখে ট্রেনটির নাম রাখা হয়। একই সালের ১৫ই অক্টোবর তৎকালীন রেলমন্ত্রী নূরুল ইসলাম সুজন ট্রেনটি উদ্বোধন করেন এবং পরের দিন ট্রেনটি রেলসেবায় যুক্ত হয়।

## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (উল্লেখ্য যে, ৮০৩ ও ৮০৪ এর সাপ্তাহিক ছুটি যথাক্রমে শুক্রবার ও শনিবার।)

## রোলিং স্টক
ট্রেনটি সাদা রংয়ের ২০০৬ সালের এয়ার ব্রেক ইন্দোনেশিয়ান আধুনিক পিটি ইনকা ব্রড-গেজ (১৬৭৬ মিমি) কোচে ১০/২০ লোডে চলে। একটি রেকেই ট্রেনটি চলাচল করে। উল্লেখ্য যে, এই ট্রেনকে সিরাজগঞ্জ এক্সপ্রেস এর এলএইচবি রেক, সবুজ পিটি ইনকা ২০১৬ ও ভ্যাকুয়াম রেকেও চালানো হয়েছে।

**৮০৩ এর রেক বিন্যাস (২০২১ সাল অব্দি):**

(৮০৪ এর ক্ষেত্রে এর বিপরীতটি হবে।)

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
আটমল্লিক রাজ্য

থাম্ব|260px|আটমল্লিক রাজ্যের রাজা কিশোরচন্দ্র দেও প্রতিষ্ঠিত দেউলঝাড়ি শিব মন্দিরের দৃশ্য
**আটমল্লিক রাজ্য** ব্রিটিশ শাসিত ভারতে অবস্থিত একটি দেশীয় রাজ্য৷ এই রাজ্যটি ১৮৭৪ খ্রিস্টাব্দে ব্রিটিশ সরকার দ্বারা জায়গীর থেকে পূর্ণ দেশীয় রাজ্যে পরিণত হয়৷  রাজ্যটির রাজধানী ছিলো কাঁইতারাগড় (বা কাঁইত্রাগড় বা কাঁইতিরা), যা বর্তমানে আটমল্লিক শহরকে নির্দেশ করে৷ 

রাজ্যটির শেষ শাসক ১৯৪৮ খ্রিস্টাব্দে এটিকে ভারতীয় অধিরাজ্যের অন্তর্ভুক্ত করায় স্বাক্ষর করেন৷ ভারতে অন্তর্ভুক্তির পূর্বে রাজ্যটির প্রতীক ছিলো কদম ফুল৷

## ইতিহাস
আটমল্লিক রাজ্যের প্রাচীন ইতিহাস ও রাজ্যের পত্তন অস্পষ্ট তবে রাজ্যের অধিকাংশ অঞ্চলই ছিলো পর্বতসঙ্কুল এবং ঘন জঙ্গলে আচ্ছাদিত অনাবাদী জমি৷  খ্রিস্টীয় একাদশ শতকে কদম্ব রাজবংশের বংশধর রাজা প্রতাপ দেও এই অঞ্চলে একটি জায়গীর পত্তন ঘটান। জনশ্রুতি রয়েছে প্রতাপ দেও জঙ্গল আবৃত পর্বত সংকুল এই অঞ্চলে এসে হোণ্ডা ধাতুর একটি নল খুঁজে পান তিনি এটিকে দৈব জ্ঞান করে এই অঞ্চলের নাম রাখেন "হোণ্ডপা"। পরবর্তী সময়ে কোন একজন শাসক রাজ্যটিকে আটটি ভাগে ভাগ করেন এবং প্রতিটি ভাগে অবস্থিত জনজাতিদের জীবনযাত্রা নিয়ন্ত্রণ এবং তাদের বিদ্রোহ দমনে একজন করে মল্ল নিযুক্ত করেন। এরপর থেকেই এই রাজ্য "হোণ্ডপা" থেকে "আটমল্লিক" নামে অধিক পরিচিত হওয়া শুরু করে৷

ভারতের ব্রিটিশ শাসনের সময়কালীন ওড়িশার ২৬ টি অধিরাজ এর মধ্যে আটমল্লিক একটি।  ১৯০৪ খ্রিস্টাব্দের নথিপত্রে এই রাজ্যটিকে বৌধ রাজ্যের সামন্ত রাজ্য বলে উল্লেখ করা হয়েছে। ১৮৭৪ খ্রিস্টাব্দে ইংরেজির জমিদারি তথা স্থানীয়ভাবে সামন্ত পদ অবলুপ্ত করে এর শাসককে "রাজা" উপাধি দেওয়া হয়৷ এবং ১৮৯৪ খ্রিস্টাব্দে ব্রিটিশ সনদের সিদ্ধান্ত অনুযায়ী এটিকে একটি স্বায়ত্তশাসিত রাজ্যের অধিকার দেওয়া হয়। ১৯৪৮ খ্রিস্টাব্দে রাজা কৃষ্ণচন্দ্র দেওয়ের সম্মতিতে ওড়িশার ঢেঙ্কানালে ভারতীয় অধিরাজ্যে অন্তর্ভুক্তির জন্য একীভূতকরণের দলিল স্বাক্ষরিত হয়। ৩১ মার্চ ১৯৯৩ খ্রিস্টাব্দ অবধি এটি ওড়িশার ঢেঙ্কানাল জেলার অন্তর্ভুক্ত ছিল, পরে ওই জেলা থেকে অনুগুল জেলা পৃথক হলে আটমল্লিক নতুন জেলার একটি মহকুমায় পরিণত হয়।

### শাসকবর্গ
আটমল্লিক দেশীয় রাজ্যের রাজারা হলেন:

* ১৮৭৪ – ৪ ফেব্রুয়ারি ১৮৭৭ যোগেন্দ্র সামন্ত
* ৪ ফেব্রুয়ারি ১৮৭৭ – ১৯০২ মহেন্দ্র দেও সামন্ত (নিজ ব্যবহারের জন্য ১৮৯০ থেকে মহারাজা উপাধি গ্রহণ)
* ১৯০২ – ৩ নভেম্বর ১৯১৮ বিভেন্দ্র দেও সামন্ত
* ৩ নভেম্বর ১৯১৮ – ১৫ আগসট ১৯৪৭ কিশোরচন্দ্র দেও সামন্ত
* ৩ নভেম্বর ১৯১৮ – ২৪ ডিসেম্বর ১৯২৫ এল.ই.বি. কবডেন-রামসে - রাজপ্রতিনিধি

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:১৭৮৫-এ ভারতে প্রতিষ্ঠিত
বিষয়শ্রেণী:অনুগুল জেলা
বিষয়শ্রেণী:১৯৪৮-এ ভারতে বিলুপ্ত
সাবিত্রী (মিষ্টি)

**সাবিত্রী** হলো বাংলাদেশের দক্ষিণাঞ্চলের মেহেরপুর জেলার ঐতিহ্যবাহী একটি মিষ্টি। দুধের চাঁছি হতে উৎপন্ন এই মিষ্টিতে অন্যান্য বাংলাদেশী মিষ্টির মতো বেশি পরিমাণে রস না থাকলেও ভেতরে রসালো হয়। সাবিত্রী মিষ্টির একটি অন্যতম বৈশিষ্ট্য হলো স্বাভাবিক তাপমাত্রায়ও এর স্বাদ দীর্ঘদিন ধরে অটুট থাকে।

## নাম
সাবিত্রী মিষ্টির উদ্ভাবক বাসুদেব সাহা এই মিষ্টি তৈরিতে নির্ভেজাল উপকরণ ব্যবহার করতেন। খাঁটি বা নির্ভেজাল অর্থে *সতী-সাবিত্রী* শব্দ ব্যবহার করা হয়। একারণে এ মিষ্টির নামকরণ করা হয় *সাবিত্রী*।

## ইতিহাস
প্রায় দেড় শতাধিক বছর পূর্বে ১৮৬১ সালে ব্রিটিশ রাজত্বকালে মেহেরপুর শহরের জনৈক বাসুদেব, সাবিত্রী নামক এ মিষ্টি তৈরি করেন। খড়, টালি ও টিন দিয়ে নির্মিত তাঁর বাড়ির একাংশে মিষ্টির দোকানে তৈরি করেন এ মিষ্টি। সে অঞ্চলের জমিদার সুরেন বোসের জমিদার বাড়ির সিংহ ফটকের সামনে অবস্থিত ছিল বাসুদেবের সাবিত্রী এবং রসকদম্বের দোকান। জমিদার বাড়ির অতিথিদের সাবিত্রী আর রসকদম্ব দিয়ে আপ্যায়ন করা হতো। বর্তমানে দোকানের সে স্থানটিতে 'বাসুদেব গ্র্যান্ড সন্স' নামের মিষ্টির দোকান পরিচালনা করছেন প্রয়াত বাসুদেবের দুই নাতি বিকাশ কুমার সাহা ও অনন্ত কুমার সাহা। তাছাড়া এই মিষ্টি তৈরিতে বংশপরম্পরায় বাসুদেবের বংশধরদের ছাড়া বাইরের কাউকে নিয়োগ দেওয়া হয় না।

## প্রস্তুতকরণ
### উপকরণ
*দুধের চাঁছি বা সর
*চিনি
### প্রণালী
দুধ তথা দুধের চাঁছি আর চিনিই মূলত এই মিষ্টি তৈরির প্রধান উপকরণ। সাধারণত এক কেজি  দুধ থেকে ৬-৮টা সাবিত্রী তৈরি করা যায়। এক্ষেত্রে গুরুত্বপূর্ণ বিষয় হচ্ছে দুধ চুলায় জ্বাল দেওয়া। নির্দিষ্ট সময়ব্যাপী নির্ধারিত তাপে চুলায় সুচারুভাবে জ্বাল দিতে হয়।

## ভৌগোলিক স্বীকৃতি
মেহেরপুর ভিত্তিক মিষ্টি সাবিত্রীর জন্য পেটেন্ট, ডিজাইন ও ট্রেডমার্কস অধিদপ্তরের কাছে একটি আবেদন জমা করা হয়েছে। মেহেরপুরের ঐতিহ্য এই সাবিত্রী মিষ্টিকে সম্প্রতি ভৌগোলিক স্বীকৃতি দিতে উদ্যোগ গ্রহণ করছে পেটেন্ট, ডিজাইন ও ট্রেডমার্কস অধিদপ্তর।

## তথ্যসূত্র

বিষয়শ্রেণী:বাংলাদেশী মিষ্টি
বিষয়শ্রেণী:বাংলাদেশী রন্ধনশৈলী
বিষয়শ্রেণী:মেহেরপুর জেলা
বিষয়শ্রেণী:বাংলাদেশের ভৌগোলিক নির্দেশক পণ্য
কানপুর, হুগলি জেলা

**কানপুর** হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম।

## ভূগোল
কানপুর গ্রামের স্থানাঙ্ক ।

## জনপরিসংখ্যান
২০১১ সালের জনগণনার তথ্য অনুযায়ী, কানপুর গ্রামের মোট জনসংখ্যা ২,৬৫৭। এর মধ্যে ১,৩৬১ জন (৫১ শতাংশ) পুরুষ এবং ১,২৯৬ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ছিল ২৬০। কানপুর গ্রামের মোট সাক্ষর জনসংখ্যা ছিল ১,৯৬১ (অন্যূন ছয় বছর বয়সী জনসংখ্যার ৮২.০৬ শতাংশ)।

## সংস্কৃতি
ডেভিড জে. ম্যাককাশন তাঁর গ্রন্থে কানপুরের কনকেশ্বর শিবমন্দিরের কথা উল্লেখ করেন। এই একরত্ন মন্দিরটির চারপাশে খোলা বারান্দা এবং দেওয়ালে খিলান দেখা যায়। ম্যাককাচন মনে করেন যে, এই ধরনের একরত্ন শৈলীর উৎস রেখ দেউল মন্দিরশৈলী। এটি ইটের তৈরি মন্দির। নির্মাণকাল সম্ভবত ঊনবিংশ শতাব্দী। মন্দিরের গায়ে অল্প প্লাস্টারের কাজ করা হয়েছে। কনকেশ্বর শিব মন্দির এই এলাকার একটি গুরুত্বপূর্ণ ধর্মস্থান। শিব ও কালু রায় ধর্মঠাকুরের গাজন উৎসব এখানে মহাসমারোহে পালিত হয়।

## কানপুর চিত্রকক্ষ

File:Kanakeshwar Shiva temple of Arambagh PS in the district of Hooghly. 06.jpg|কনকেশ্বর শিবমন্দির, একরত্ন, চারদিকে বারান্দা দিয়ে ঘেরা।
File:Kanakeshwar Shiva temple of Arambagh PS in the district of Hooghly. 08.jpg|প্লাস্টারের কাজ
File:Kanakeshwar Shiva temple of Arambagh PS in the district of Hooghly. 02.jpg|মন্দিরের অভ্যন্তরভাগ


## তথ্যসূত্র

## বহিঃসংযোগ

বিষয়শ্রেণী:হুগলি জেলার গ্রাম
উত্তেজিত দশা

থাম্ব|ডান| শক্তি শোষনের পর একটি ইলেক্ট্রন ভূ-দশা থেকে যেকোনো উচ্চ শক্তির উত্তেজিত দশায় গমন করতে পারে
থাম্ব|ডান|Excitations of copper 3d orbitals on the CuO2-plane of a high Tc superconductor; The ground state (blue) is x2-y2 orbitals; the excited orbitals are in green; the arrows illustrate inelastic x-ray spectroscopy

কোয়ান্টাম বলবিজ্ঞানে, একটি ব্যবস্থার (যেমন পরমাণু, অণু বা নিউক্লিয়াস) **উত্তেজিত দশা** হলো ঐ ব্যবস্থার এমন কোয়ান্টাম দশা, যার শক্তি ভূ-দশার শক্তি থেকে বেশি (অর্থাৎ, পরম সর্বনিম্নের চেয়ে বেশি শক্তি)। পদার্থবিজ্ঞানে শক্তি স্তরএর জন্য একটি নির্দিষ্ট প্রযুক্তিগত সংজ্ঞা রয়েছে যা প্রায়শই একটি পরমাণুর উত্তেজিত দশায় উত্থাপিত হওয়ার সাথে সম্পর্কিত। একদল কণার তাপমাত্রা উত্তেজন স্তরের সূচক (ঋণাত্মক তাপমাত্রা প্রদর্শনকারী সিস্টেমগুলির ন্যায় উল্লেখযোগ্য ব্যতিক্রম সহ)।

## পারমাণবিক উত্তেজনা

## উত্তেজিত দশার গণনা
উত্তেজিত রাজ্যগুলি প্রায়শই সংযোজিত ক্লাস্টার, মুলার-প্লাসেট পার্টেরটিউথ তত্ত্ব, মাল্টি-কনফিগারেশনাল স্ব-সামঞ্জস্যপূর্ণ ক্ষেত্র, কনফিগারেশন মিথস্ক্রিয়া, এবং সময় নির্ভর ঘনত্বের ক্রিয়ামূলক তত্ত্ব ব্যবহার করে গণনা করা হয়। 

## আরো দেখুন
* রাইডবার্গ সূত্র
* অনড় দশা

## তথ্যসূত্র

## বহিঃসংযোগ
* অনড় এবং উত্তেজিত দশা সম্পর্কে নাসার তথ্য

বিষয়শ্রেণী:কোয়ান্টাম বলবিজ্ঞান
বারামুলা রেলওয়ে স্টেশন

**বারামুলা রেলওয়ে স্টেশন**টি জম্মু ও কাশ্মীরের বারামুলায় অবস্থিত। এটি কাশ্মীর উপত্যকাকে বনিহালের সাথে সংযুক্তকারী ১৩০ কিলোমিটার দীর্ঘ রেলপথের প্রথম স্টেশন। স্টেশনটি সমুদ্রতল থেকে ১৫৮২.৭৯ মিটার উচ্চতায় অবস্থিত।

## ইতিহাস
স্টেশনটি জম্মু-বারামুলা রেলপথের অংশ হিসাবে নির্মিত নির্মাণ করা হয় কাশ্মীর উপত্যকাকে বাকি ভারতীয় রেল ব্যবস্থার সাথে সংযুক্ত করার লক্ষ্যে। এই রেলপথের ২ বিভাগটি এখনো অসম্পূর্ণ রয়েছে। এটি ২০২১ সালের মধ্যে শেষ হবে বলে আশা করা হচ্ছে।

## নকশা
এই মেগা প্রকল্পের অন্যান্য স্টেশনের মতো, এই স্টেশনটিতেও কাশ্মীরি কাঠের স্থাপত্যের বৈশিষ্ট্য রয়েছে। স্টেশন ভবনটি দেখতে অনেকটা রাজদরবারের মত, যা এই স্টেশনের স্থানীয় আশপাশের পরিপূরক হিসাবে নকশাকৃত। স্টেশন সংকেত মূলত উর্দু, ইংরেজি এবং হিন্দি ভাষায় প্রদান করা হয়েছে।
## তথ্যসূত্র

## বহিঃসংযোগ

বিষয়শ্রেণী:বারামুলা জেলার রেলওয়ে স্টেশন
বিষয়শ্রেণী:২০০৮-এ চালু রেলওয়ে স্টেশন
বিষয়শ্রেণী:বারামুলার পরিবহন
আপেক্ষিকতার মূলনীতি

থাম্ব|আপেক্ষিকতার মূলনীতি বই
পদার্থবিজ্ঞানে, **আপেক্ষিকতার মূলনীতি** বলতে একটি পূর্বশর্তকে বোঝায়। আর তা হলো, পদার্থবিদ্যার নীতি বর্ণনাকারী সকল সমীকরণ সকল গ্রহণযোগ্য প্রসঙ্গ কাঠামোতে একই রূপে থাকবে।

উদাহরণস্বরূপ, বিশেষ আপেক্ষিকতা তত্ত্বের রূপরেখায়, সকল জড় প্রসঙ্গ কাঠামোতে ম্যাক্সওয়েলের সমীকরণের চেহারা একই। সাধারণ আপেক্ষিক তত্ত্বের রূপরেখায়, ম্যাক্সওয়েলের সমীকরণ তথা আইনস্টাইনের ক্ষেত্র সমীকরণ যেকোন প্রসঙ্গ কাঠামোতে একই রূপে বিদ্যমান থাকবে।

আপেক্ষিকতার কিছু কিছু মূলনীতি সফলতার সাথে বিজ্ঞানের সকল শাখায় প্রয়োগ করা সম্ভব হয়েছে, কোথাও পরোক্ষভাবে (যেমন, নিউটনীয় বলবিদ্যা) আবার কোথাও কোথাও প্রত্যক্ষভাবে (যেমন, আলবার্ট আইনস্টাইনের বিশেষ আপেক্ষিকতা ও সাধারণ আপেক্ষিকতা)

## মূল ধারণা
বিজ্ঞানের অধিকাংশ শাখায়, আপেক্ষিকতার বিশেষ কিছু মূলনীতি ব্যাপকভাবে ধরে নেয়া হয়। এদের মধ্যে অন্যতম হচ্ছে, এটা ধরে নেয়া যে, যেকোন প্রাকৃতিক নীতিই কাল-নিরপেক্ষ; বৈজ্ঞানিক অনুসন্ধানগুলোতেও সাধারণভাবে এটা ধরেই নেয়া হয় যে, প্রাকৃতিক নীতি যে ব্যক্তি তা মাপছে তার উপর নির্ভর করে না, যে-ই মাপামাপি করুক না কেন, সর্বক্ষেত্রে ফলাফল একই আসবে। এই ধরনের মূলনীতিগুলো বৈজ্ঞানিক জিজ্ঞাসার একদম প্রাথমিক পর্যায়ের আলোচনায় অন্তর্ভুক্ত করা হয়েছে।

আপেক্ষিকতার যেকোন মূলনীতি, প্রাকৃতিক নীতিতে প্রতিসাম্যের ব্যাপারটিকে ফুটিয়ে তোলেঃ আর তা হলো, নীতিগুলো অবশ্যই একজন পর্যবেক্ষকের নিকট যেভাবে প্রতীয়মান হয়, অন্যদের কাছেও ঠিক একই রূপে ধরা দেবে। নেদারের উপপাদ্য নামক একটা তাত্ত্বিক অনুসন্ধানের ফলাফল থেকে জানা যায়, এমন যেকোন প্রতিসাম্য একইসাথে একটা সংরক্ষণশীলতা নীতিকেও তুলে ধরে। উদাহরণস্বরূপ, যদি দুজন পর্যবেক্ষক দুটি ভিন্ন সময়ে হুবহু একই নীতির উপস্থিতি দেখতে পান, তাহলে শক্তি নামক একটা রাশি সংরক্ষিত থাকবে, অর্থাৎ শক্তির নিত্যতা সূত্র সত্য বলে প্রমাণিত হবে। এর আলোকে, আপেক্ষিকতার মূলনীতিগুলো প্রকৃতির আচরণ বিষয়ক এমন কিছু ভবিষ্যদবাণী করতে সক্ষম যা পরীক্ষা-নিরীক্ষার মাধ্যমে মূল্যায়ন করা সম্ভব; সুতরাং এগুলো কীভাবে বিজ্ঞানীর ভাষায় নীতি লেখা যায় সে বিষয়ক কিছু বক্তব্যমাত্র নয়।

## আপেক্ষিকতার বিশেষ মূলনীতি

বিশেষ আপেক্ষিকতার প্রথম স্বীকার্য অনুসারে,
: *বিশেষ আপেক্ষিকতার মূলনীতি*: যদি ক স্থানাঙ্ক ব্যবস্থার একটা সিস্টেম নেয়া হয় যাতে এর সাথে সম্পর্কিত পদার্থবিজ্ঞানের নীতিগুলি তাদের সহজতম রূপে বিদ্যমান থাকে তবে, ওই নীতিগুলি সেই একই রূপে পূর্বের সিস্টেমের সাথে সমবেগে চলমান খ স্থানাঙ্ক ব্যবস্থার অন্য কোন সিস্টেমেও বজায় থাকবে।

এই স্বীকার্য জড় প্রসঙ্গ কাঠামোকে সংজ্ঞায়িত করে।

বিশেষ আপেক্ষিকতার মূলনীতি বলছে যে, পদার্থবিজ্ঞানের নীতিগুলো প্রত্যেক জড় প্রসঙ্গ কাঠামোতে অভিন্ন হওয়া উচিত, তবে অ-জড় কাঠামোতে সেগুলো বিভিন্ন রূপ নিতে পারে। এই মূলনীতি নিউটনীয় বলবিদ্যা এবং বিশেষ আপেক্ষিকতা এই উভয় ক্ষেত্রেই প্রয়োগ করা হয়েছে। বিশেষ আপেক্ষিকতা তত্ত্বে এই মূলনীতির প্রভাব এতই বেশি যে, ম্যাক্স প্লাংক মূলনীতির নাম থেকেই এই বিশেষ আপেক্ষিকতা তত্ত্বের নামকরণ করেছেন। 

## আরও দেখুন

* মহাজাগতিক অণুতরঙ্গ পটভূমি বিকিরণ
* নিউটনের গতিসূত্রসমূহ

## তথ্যসূত্র

## বহিঃসংযোগ

বিষয়শ্রেণী:আপেক্ষিকতা তত্ত্ব
বিষয়শ্রেণী:তত্ত্ব
জম্মু–বারামুলা রেলপথ

**জম্মু–বারমুলা রেলপথ**  ভারতীয় কেন্দ্রশাসিত অঞ্চল জম্মু-কাশ্মীরের কাশ্মীর উপত্যকাকে জম্মু রেলস্টেশন এবং সেখান থেকে দেশের অন্যান্য অংশের সাথে সংযুক্ত করে। ৩৫৬ কিলোমিটার দীর্ঘ রেলপথটি জম্মু থেকে শুরু হয়ে বারমুলায় শেষ হবে। এটি ভারতীয় রেলের উত্তর অঞ্চলের ফিরোজপুর রেল বিভাগের অন্তর্গত। ৩৫৯ মিটার (১,১৭৮ ফুট) দীর্ঘ চেনাব সেতুটি এই রেলপথে অবস্থিত, নির্মাণ শেষ হলে এটি বিশ্বের উচ্চতম রেল সেতু হবে।

এই পথের নির্মাণ কাজ ভূমিকম্পপ্রবণ অঞ্চল, চরম তাপমাত্রা এবং আশ্রয়হীন অঞ্চল সহ প্রাকৃতিক প্রতিকূলতার মুখোমুখি হয়। প্রকল্পটির দীর্ঘ ও প্রমাণিত ইতিহাস রয়েছে এবং ২০০২ সালে ভারতের জাতীয় প্রকল্প ঘোষণার পরেই নির্মাণ কাজে গুরুতর অগ্রগতি হয়। যদিও ২০০৭ সালের ১৫ ই আগস্ট  ছিল রেলপথ নির্মাণের নির্ধারিত সময়সীমা, তবে অপ্রত্যাশিত জটিলতাগুলি নির্মাণ কাজ সম্পূর্ণ করার সময়সীমা বেশ কয়েকবার পিছিয়ে দিয়েছিল। জম্মু থেকে কাটরা এবং বনিহাল থেকে বারমুলা পর্যন্ত বিভাগগুলি নির্মিত হয়েছে এবং চালু রয়েছে। কাটরা থেকে বনিহাল পর্যন্ত ট্র্যাকটি ২০২০ সালের মধ্যে শেষ করা হবে।
## তথ্যসূত্র

## বহিঃসংযোগ

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:ভারতে প্রস্তাবিত রেলপথ
বিষয়শ্রেণী:শ্রীনগরের পরিবহন
বিষয়শ্রেণী:বারামুলার পরিবহন
বিষয়শ্রেণী:উধমপুরের পরিবহন
অসমীয়া ভাষাভাষী অনুযায়ী ভারতের রাজ্যসমূহ

**অসমীয়া ভাষা** হল ইন্দো-ইউরোপীয় ভাষা-পরিবারের অন্তর্ভুক্ত ইন্দো-আর্য ভাষা। পূর্ব ভারতীয় মাগধী প্রাকৃত থেকে অসমীয়া ভাষার উৎপত্তি হয়েছে বলে ধারণা করা হয়। এটি ভারতের আসাম রাজ্যের স্থানীয় এবং সরকারি ভাষা। এছাড়াও ভারতের মেঘালয় এবং অরুণাচল প্রদেশ রাজ্যগুলিতে অসমীয়া ভাষাপ্রচলিত। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১২তম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ১ কোটি ৫৩ লক্ষ যা ভারতের মোট জনসংখ্যার ১.২৬%। মাতৃভাষী বক্তার সংখ্যা অনুসারে এই ভাষাটি বিশ্বের ৭৯তম সর্বাধিক প্রচলিত ভাষা।

নিচের তালিকাটি অসমীয়া-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।

## ২০১১

### জেলাভিত্তিক পরিসংখ্যান
;আসাম
# নলবাড়ি জেলা - ৬৬২৬৭৮ (৮৫.৮৮%)
# শিবসাগর জেলা - ৯৬৯৯০২ (৮৪.২৬%)
# যোরহাট জেলা - ৯১১১০৯ (৮৩.৪২%)
# গোলাঘাট জেলা - ৮৩৬৪২৬ (৭৮.৪০%)
# ডিব্রুগড় জেলা - ১০০৮১৮৪ (৭৬.০১%)
# কামরূপ জেলা - ১১২৯১৬১ (৭৪.৪১%)
# মরিগাঁও জেলা - ৬৯৯১১৪ (৭৩.০২%)
# ধুবড়ী জেলা - ১২৯২৫৪৭ (৬৭.৩৫%)
# নগাঁও জেলা - ১৭৭৪৫২১ (৬২.৮৪%)
# কামরূপ মহানগর জেলা - ৭২৫৬৭৯ (৫৭.৮৭%)
# লখিমপুর জেলা - ৬০২৩৫২ (৫৭.৮০%)
# গোয়ালপাড়া জেলা - ৫২২৩৩৪ (৫১.৮১%)
# দরং জেলা - ৪৫৭৬৯৬ (৪৯.২৯%)
# বঙাইগাঁও জেলা - ৩৬২০০৬ (৪৯.০০%)
# তিনসুকিয়া জেলা - ৬৩৪৮৬৩ (৪৭.৮১%)
# ধেমাজি জেলা - ২৬৯০০১ (৩৯.২১%)
# বাক্সা জেলা - ৩৫৮৮৪৭ (৩৭.৭৭%)
# বড়পেটা জেলা - ৬১২২৪৮ (৩৬.১৫%)
# শোণিতপুর জেলা - ৬৯৩৯৮৯ (৩৬.০৭%)
# কোকড়াঝাড় জেলা - ২১০৯৫০ (২৩.৭৮%)
# ওদালগুড়ি জেলা - ১৮৮০৯৭ (২২.৬২%)
# চিরাং জেলা - ৮৫১৩৩ (১৭.৬৬%)
# কার্বি আংলং জেলা - ৭৩৫৬২ (৭.৬৯%)
# ডিমা হাসাও জেলা - ৪০৫৭ (১.৮৯%)

;অরুণাচল প্রদেশ
# লোহিত জেলা - ২১৩৯৬ (১৪.৬৮%)
# পাপুম পারে জেলা - ৮৭৬৮ (৪.৯৭%)
# পশ্চিম কামেং জেলা - ৩৫০০ (৪.১৭%)
# তাওয়াং জেলা - ১৯৪৩ (৩.৮৯%)
# নিম্ন দিবাং উপত্যকা জেলা - ২০২৭ (৩.৭৫%)
# চংলং জেলা - ৫১৮৩ (৩.৫০%)
# পূর্ব সিয়াং জেলা - ২৭৫২ (২.৭৭%)
# দিবাং উপত্যকা জেলা - ২১৬ (২.৭০%)
# নিম্ন সুবনসিরি জেলা - ১৯৪৯ (২.৩৫%)
# পশ্চিম সিয়াং জেলা - ২২১৫ (১.৯৭%)
# উচ্চ সিয়াং জেলা - ৬৩০ (১.৭৮%)
# তিরপ জেলা - ১৬৪০ (১.৪৬%)
# অঞ্জো জেলা - ২৮৭ (১.৩৬%)
# পূর্ব কামেং জেলা - ৭৫৪ (০.৯৬%)
# উচ্চ সুবনসিরি জেলা - ৫৬৪ (০.৬৮%)

;মেঘালয়
# রী ভোঈ জেলা - ৭৯৬৫ (৩.০৮%)
# পূর্ব গারো পাহাড় জেলা - ৭৯১৯ (২.৪৯%)
# পশ্চিম গারো পাহাড় জেলা - ১২৭৩১ (১.৯৮%)
# পূর্ব খাসি পাহাড় জেলা - ১০০৯৪ (১.২২%)

;নাগাল্যান্ড
# ডিমাপুর জেলা - ৮১৭৫ (২.১৬%)
# মোককচাং জেলা - ২৬৫৯ (১.৩৭%)
# কোহিমা জেলা - ২২০৯ (০.৮২%)
# ওখা জেলা - ১০৯৫ (০.৬৬%)
# মন জেলা - ১৪৭৮ (০.৫৯%)

;দমন ও দিউ
# দমন জেলা - ১১৭৪ (০.৬১%)

## ২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী অসমীয়াভাষীর তালিকা নিম্নরূপ:

## তথ্যসূত্র

বিষয়শ্রেণী:বিভিন্ন ভাষাভাষী অনুযায়ী ভারতের রাজ্য ও কেন্দ্রশাসিত অঞ্চল
থায়ে উনাক্কাগা

**থায়ে উনাক্কাগা** () হচ্ছে ১৯৬৬ সালে মুক্তিপ্রাপ্ত একটি তামিল চলচ্চিত্র। পি পুল্লাইয়াহ পরিচালিত চলচ্চিত্রটির মুখ্য অভিনেতা ছিলেন শিবাজি গণেশন।

## অভিনয়ে
*শিবাজি গণেশন  - সেনা ক্যাপ্টেন স্বামী
*পদ্মিনী - দেবী
*মেজর সুন্দররাজন - এন্থনি
*জয়রাম জয়ললিতা - কমলা
*নাগেশ - সামরিক মেস ওয়েটার
## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৬৬-এর চলচ্চিত্র
বিষয়শ্রেণী:১৯৬০-এর দশকের তামিল ভাষার চলচ্চিত্র
বিষয়শ্রেণী:বিদেশী চলচ্চিত্রের ভারতীয় পুনর্নির্মাণ
শাহানা রহমান রানী

**শাহানা রহমান রানী** বাংলাদেশের ঝিনাইদহ জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## প্রাথমিক জীবন
শাহানা রহমান রানী ঝিনাইদহ জেলায় জন্মগ্রহণ করেন।

## রাজনৈতিক জীবন
শাহানা রহমান রানী কেন্দ্রীয় জাতীয়তাবাদী মহিলা দলের সহসভাপতি এবং বিএনপি’র জাতীয় নির্বাহী কমিটির সদস্য ছিলেন। তিনি অষ্টম জাতীয় সংসদের মহিলা আসন ২৪ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন। ২০২২ সালের ৬ জুলাই তিনি ঢাকার একটি হাসপাতালে মৃত্যূবরন করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ঝিনাইদহ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:২০২২-এ মৃত্যু
বিষয়শ্রেণী:২০শ শতাব্দীতে জন্ম
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ফাহিমা হুসাইন জুবলী

**ফাহিমা হুসাইন জুবলী** বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। একাদশ জাতীয় সংসদ নির্বাচনে বাংলাদেশ জাতীয়তাবাদী দল বিএনপি থেকে ঢাকা ১ (দোহার- নবাবগঞ্জ) আসনের ধানের শীষ মার্কার পার্থী  ছিলেন। এছাড়াও ইডেন মহিলা কলেজ ছাত্রসংসদের ভিপি হিসেবে দায়িত্ব পালন করেছেন  ।

## প্রাথমিক জীবন
ফাহিমা হুসাইন জুবলী ঢাকার নবাবগঞ্জে জন্মগ্রহণ করেন।

## রাজনৈতিক জীবন
ফাহিমা হুসাইন জুবলী ইডেন মহিলা কলেজ ছাত্রসংসদের ভিপি ছিলেন। ইডেন মহিলা কলেজ ছাত্রদলের সভাপতি ছিলেন। তিনি অষ্টম জাতীয় সংসদের মহিলা আসন ৩৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন। একাদশ জাতীয় সংসদ নির্বাচনে ঢাকা ১ আসনের বাংলাদেশ জাতীয়তাবাদী দল বিএনপির পার্থী ছিলেন ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ঢাকা জেলার রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
রেজিনা ইসলাম

**রেজিনা ইসলাম** বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## প্রাথমিক জীবন
রেজিনা ইসলামের জন্ম ১৯৫৫ সালের ২২ জুন মালদায়  জন্মগ্রহণ করেন। তার মা মরহুমা তহুরা আমিন এবং বাবা মরহুম আব্দুর রহমান আমিন (দিনাজপুর সরকারি জিলা স্কুলের ইংরেজি শিক্ষক)। স্বামী মরহুম মাহফুজুল ইসলাম (ব্যবসায়ী)। চার কন্যা এবং নাতি-নাতনি নিয়ে ছিল তার পরিবার। তার সন্তানেরা হলেন—রেজভীন সারমিনাজ ইসলাম (ডে-কেয়ার অফিসার, মহিলা বিষয়ক মন্ত্রণালয়, দিনাজপুর), রেহনুমা ইসলাম (ব্যবসায়ী), রিফফাত ইসলাম (হেড, ডিপার্টমেন্ট অব দ্য টেক্সটাইল ইঞ্জিনিয়ারিং, আহসানউল্লাহ ইউনিভার্সিটি) এবং মেহনাজ তাবাসসুম (গৃহিণী)।

## রাজনৈতিক জীবন

রেজিনা ইসলাম শিক্ষাজীবনে বিএ বিএড, এলএলবি ১ম পার্ট সম্পন্ন করেন। পেশাগত জীবনে দিনাজপুর শের-এ-বাংলা সরকারি প্রাথমিক বিদ্যালয়ের প্রধান শিক্ষক ছিলেন। সম্পৃক্ত ছিলেন রাজনীতিতে। কলেজে পড়াকালীন যোগ দেন ছাত্র ইউনিয়নে। পরবর্তীতে যোগ দেন বিএনপিতে। তিনি দিনাজপুর জেলা বিএনপির আহ্বায়ক এবং কেন্দ্রীয় কমিটির সদস্য ছিলেন।  তিনি অষ্টম জাতীয় সংসদের মহিলা আসন ৪১ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

উচ্ছল প্রাণবন্ত মানুষ ছিলেন রেজিনা ইসলাম। সমাজকল্যাণমূলক কাজের সাথে যুক্ত ছিলেন সবসময়। নারী মানবাধিকার সংগঠন বাংলাদেশ মহিলা পরিষদে নারী অধিকার নিয়ে কাজ করেছেন। সংস্কৃতিমনস্ক এ মানুষটি রান্না ও সূচীকর্মে দক্ষ ছিলেন। রাশিয়ান পত্রিকায় একসময় তার রান্নার রেসিপি প্রকাশিত হতো। ইউনিসেফের এইচআইভি অ্যাওয়ারনেস প্রোগ্রামে ২০০১ সাল থেকে ২০০৩ সাল পর্যন্ত কাজ করেছেন।

১৭ জানুয়ারি ২০২৫ শুক্রবার শেষ নিঃশ্বাস ত্যাগ করেন তিনি। ইন্না লিল্লাহে ওয়া ইন্না ইলাইহি রাজিউন। নামাজে জানাজা শেষে দিনাজপুরের লালবাগ গোরস্স্থানে তাকে দাফন করা হয়। মৃত্যুকালে তার বয়স হয়েছিল ৭০ বছর।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
শাহানারা বেগম (রাজনীতিবিদ)

**শাহানারা বেগম** বাংলাদেশ জামায়াতে ইসলামীর রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## প্রাথমিক জীবন
শাহানারা বেগম রাজশাহী জেলায় জন্মগ্রহণ করেন।

## রাজনৈতিক জীবন
শাহানারা বেগম অষ্টম জাতীয় সংসদের মহিলা আসন ৩২ থেকে বাংলাদেশ জামায়াতে ইসলামীর মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:রাজশাহী জেলার ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ঘোরেটা

**ঘোরেটা** হলো মধ্য-পশ্চিম নেপালের ভেরী অঞ্চলের সুর্খেত জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ১৯৩৬ জন এবং তারা মোট ৩০৮টি পৃথক পরিবারে বাস করে।

## তথ্যসূত্র

বিষয়শ্রেণী:কর্ণালী প্রদেশের ভৌগোলিক অসম্পূর্ণ
এক্সা-

**এক্সা** (প্রতীক **E**) হলো মেট্রিক ব্যবস্থায় ব্যবহৃত এককের দশভিত্তিক উপসর্গ। এক্সা দ্বারা ১০১৮ বা ১০,০০,০০,০০,০০,০০,০০,০০,০০০ সংখ্যক মানকে নির্দেশ করা হয়। ১৯৭৫ সালে আন্তর্জাতিক একক পদ্ধতিতে এসআই উপসর্গ হিসেবে "এক্সা"কে অন্তর্ভুক্ত করা হয়।

প্রাচীন গ্রিক শব্দ "হেক্স" (; *héx*) থেকে "এক্সা", বা "হেক্সা" (; *hexá-*) হিসেবেও ব্যবহৃত হয়, শব্দটি এসেছে, যার অর্থ *ছয়*। কেননা এটির মান ১০০০৬ এককের সমান।

## ব্যবহারের উদাহরণ
* ২০১২ সালের এপ্রিল অনুযায়ী জিমেইল সেবার ব্যাকআপ ও কম্প্রেশন বাদে মোট স্টোরেজের পরিমাণ ছিল এক এক্সাবাইটের বেশি (২৬০ মিলিয়ন ব্যবহারকারী প্রতি গড়ে ১০,২৪০ মেগাবাইট স্টোরেজ)।
* ১ EeV (এক্সাইলেক্ট্রনভোল্ট) = ১০১৮ ইলেকট্রনভোল্ট = ০.১৬০২ জুল
* মার্কিন যুক্তরাষ্ট্রের বার্ষিক বিদ্যুৎ ব্যবহারের পরিমাণ প্রায় ১৫ এক্সাজুল
* ১ এক্সাসেকেন্ড প্রায় ৩২ বিলিয়ন বছরের সমান
* ১ এক্সামিটার প্রায় ১১০ আলোকবর্ষের সমান।
* ০.৪৩ Es (এক্সাসেকেন্ড) ≈ মহাবিশ্বের আনুমানিক বয়স
* ১.৬ Em (এক্সামিটার) ১৭২ ± ১২.৫ আলোক বর্ষের প্রায় সমান, যা ওমেগা সেন্টোরির ব্যাসের প্রায় সমান (প্রায় এক মিলিয়ন তারকা নিয়ে গঠিত একটি গোলাকার তারকাপুঞ্জ, যা এখন পর্যন্ত আবিষ্কৃত অন্যতম বৃহৎ)
* ৫৭.০ এক্সাহ্যাশেস/এস হলো বিটকয়েন নেটওয়ার্কের গণনার হার ≈ ৫,৭০,০০,০০,০০,০০,০০,০০,০০,০০০ হ্যাশেস প্রতি সেকেন্ড (মে ২০১৯)
* ১.৫ এক্সাফ্লপস হলো এএমডি ও ক্রে নির্মিত অনাগত 'ফ্রন্টায়ার' সুপারকম্পিউটার ফর০৪৬এডি০০৪৪ এর গণন ক্ষমতা

## আরও দেখুন
* অ্যাট্টো-
* পেটা-

## তথ্যসূত্র

## আরও পড়ুন
* 

## বহিঃসংযোগ

* ''বিআইপিএম''-এর ওয়েবসাইট
* এক্সা কর্পোরেশন
* প্রক্সি পরীক্ষায় এক্সা

বিষয়শ্রেণী:এসআই উপসর্গ
অর্ছানী

**অর্ছানী** হলো নেপালের জাজরকোট জেলার কর্ণালী প্রদেশের একটি গ্রাম উন্নয়ন সমিতি। ১৯৯১ সালের নেপালের আদমশুমারি অনুসারে এর জনসংখ্যা ছিলো ২৫৪১ জন যারা মোট ৪৭৪ টি পৃথক পরিবারে বাস করে।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:জাজরকোট জেলার জনবহুল স্থান
বিষয়শ্রেণী:কর্ণালী প্রদেশের ভৌগোলিক অসম্পূর্ণ
আগ্রাগাঁও

**আগ্রাগাঁও** মধ্য-নেপালের কর্ণালী প্রদেশের সুর্খেত জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ২৩৭০ জন যারা মোট ৩৮১টি পৃথক পরিবারে বাস করে।

## তথ্যসূত্র


বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কর্ণালী প্রদেশের ভৌগোলিক অসম্পূর্ণ
ব্যাচেলর পয়েন্ট

**ব্যাচেলর পয়েন্ট** একটি বাংলাদেশী কৌতুকধর্মী ধারাবাহিক নাটক, যা ৪ আগস্ট ২০১৮ সালে চ্যানেল নাইনে সর্বপ্রথম প্রচারিত হয়। এটি পরিচালনা করেছেন কাজল আরেফিন অমি এবং এতে মুখ্য চরিত্রে অভিনয় করেছেন মিশু সাব্বির, জিয়াউল হক পলাশ, চাষী আলম, মারজুক রাসেল, তৌসিফ মাহবুব, শামীম হাসান সরকার, সাবিলা নূর, নাদিয়া আফরিন মিম, তানজিন তিশা, গুলশান আরা আহমেদ, সাঞ্জানা সরকার রিয়া, সিফাত শাহরিন, ফারিয়া শাহরিন, সুমন পাটোয়ারী, মুসাফির সৈয়দ বাচ্চু, মুকিত জাকারিয়া, শরাফ আহমেদ জীবন, তামিম মৃধা, মো: সাঈদুর রহমান পাভেল, শিমুল শর্মা, শুভ্র সাগর চক্রবর্তী প্রমুখ।

ব্যাচেলর পয়েন্ট প্রথম মৌসুম ৩১ জানুয়ারি ২০১৯ সালে শেষ হয়। দ্বিতীয় মৌসুম শুরু হয় ২১ নভেম্বর ২০১৯ সালে। কোভিড-১৯ প্রাদুর্ভাবের কারণে ৪ এপ্রিল ২০২০ সালে এটি অস্থায়ীভাবে শেষ হয়, এটি বাংলাভিশন এবং ধ্রুব টিভির ইউটিউব চ্যানেলে প্রচারিত হয়। ১০ সেপ্টেম্বর ২০২০ থেকে ব্যাচেলর পয়েন্টের আবার সম্প্রচার শুরু হয় এবং ৯ অক্টোবর ২০২০ সালে এর দ্বিতীয় মৌসুম শেষ হয়। তৃতীয় মৌসুম ১০ অক্টোবর ২০২০ সালে শুরু হয়ে ১৩ এপ্রিল ২০২১ সালে শেষ হয়। বৃহস্পতিবার থেকে শনিবার, এই তিনদিন সন্ধ্যা ৭টায় ধ্রুব টিভির ইউটিউব চ্যানেলে মৌসুম তিন প্রচার হয়। নাটকের চতুর্থ মৌসুম ১১ মার্চ ২০২২ সালে শুরু হয়ে ২৪ ডিসেম্বর ২০২২ সালে শেষ হয়। শুক্রবার থেকে রবিবার, এই তিনদিন সন্ধ্যা ৮টায় ধ্রুব টিভির ইউটিউব চ্যানেলে মৌসুম চার প্রচার হয়। নাটকটির পঞ্চম মৌসুম শুরু হয় ৭ জুন ২০২৫ সালে। প্রতি সপ্তাহের বৃহস্পতিবার ও শুক্রবার ইউটিউব ও টেলভিশনে নাটকটি সম্প্রচার করা হবে।

## পটভূমি
এই নাটকের মূল দৃশ্যপট, ঢাকা শহরে কয়েকজন অবিবাহিত ছেলের একসাথে একই ফ্ল্যাটে জীবনযাপনকে কেন্দ্র করে। এটি ঢাকা শহরে একসাথে ব্যাচেলর পয়েন্টে বসবাসকারী বিভিন্ন জেলা এবং অঞ্চলের লোকদের সম্পর্কে নির্মিত।

## অভিনয়ে

## সময়সূচি
* মৌসুম ১ (পর্ব ১-৩৮) প্রতি শনিবার থেকে সোমবার রাত ৮:৪৫ মিনিটে চ্যানেল ৯ এ প্রচারিত হয়
* মৌসুম ১ (পর্ব ৩৯-৫২) প্রতি বৃহস্পতিবার থেকে শনিবার রাত সোয়া আটটায় চ্যানেল ৯ এ প্রচারিত হয়
* মৌসুম ২ (পর্ব ১-৫৭) বাংলাভিশন এবং ধ্রুবা টিভিতে প্রতি বৃহস্পতিবার থেকে শনিবার রাত ৯ টায় প্রচারিত হয়
* মৌসুম ২ (পর্ব ৫৮-৭১) প্রতি বৃহস্পতিবার থেকে শনিবার সন্ধ্যা ৭টায় ধ্রুব টিভিতে প্রচারিত হয়
* মৌসুম ৩ (পর্ব ১-৭৯) ধ্রুব টিভিতে প্রচারিত হয় (বাংলাদেশী সময়)
* মৌসুম ৪ (পর্ব ১-১১৬) বাংলাভিশন এবং ধ্রুব টিভিতে প্রতি শুক্র থেকে রবিবার রাত সাড়ে আটটা ও নয়টায় প্রচারিত হয়

## সমালোচনা
২০২২ সালের সেপ্টেম্বরে ব্যাচেলর পয়েন্ট নাটকের চতুর্থ মৌসুমে প্রচার হওয়া বেশ কয়েকটি সংলাপ নিয়ে সামাজিক যোগাযোগমাধ্যম ও নাট্যপ্রেমীদের মধ্যে আলোচনা-সমালোচনার জন্ম দেয়। এরই প্রেক্ষিতে ডিজিটাল প্ল্যাটফর্ম ধ্রুব টিভি ইউটিউব চ্যানেল ধারাবাহিকটির কয়েকটি পর্ব ইউটিউব থেকে সরিয়ে নেয়। মূলত আপত্তিকর ও অশ্লীল সংলাপের কারণেই সমালোচনার সৃষ্টি হয়।

৮ জুলাই সিরিজটির সিজন-৫ এর বিভিন্ন পর্বে অশ্লীলতা, সামাজিক অবক্ষয় ও নৈতিক বিচ্যুতির অভিযোগ নিয়ে সিরিজটির নির্মাতাসহ সংশ্লিষ্ট ৬ অভিনেতাদের প্রতি আইনি নোটিশ পাঠানো হয়েছিল। সুপ্রিম কোর্টের এডভোকেট বিতর্কিত সংলাপ সরিয়ে নেয়া অন্যথায় আইনি ব্যবস্থার ঘোষণা দিয়ে নোটিশটি পাঠান।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী টেলিভিশন ধারাবাহিক
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী নাট্য টেলিভিশন ধারাবাহিক
বিষয়শ্রেণী:২০২০-এর দশকের বাংলাদেশী নাট্য টেলিভিশন ধারাবাহিক
বিষয়শ্রেণী:২০১০-এর দশকের বাংলাদেশী নাট্য টেলিভিশন ধারাবাহিক
দুলী, নেপাল

**দুলী** পশ্চিম নেপালের কর্ণালী প্রদেশের পশ্চিমী রুকুম জেলার একটি গ্রাম উন্নয়ন সমিতি। ২০১১ সালের নেপাল শুমারি অনুসারে এর জনসংখ্যা ছিলো ৪৮৩৭ জন।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কর্ণালী প্রদেশের ভৌগোলিক অসম্পূর্ণ
মুম‌্রা, নেপাল

**মুম‌্রা** (মুম্‌রা) উত্তর-নেপালের কর্ণালী অঞ্চলের কালীকোট জেলার একটি গ্রাম উন্নয়ন সমিতি। নেপালের আদমশুমারি অনুসারে ১৯৯১ সালে এর জনসংখ্যা ছিলো ১৯৭৮ জন যারা মোট ৩২৮টি পৃথক পরিবারে বাস করতো।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কর্ণালী অঞ্চলের গ্রাম উন্নয়ন সমিতি
বিষয়শ্রেণী:কর্ণালী প্রদেশের ভৌগোলিক অসম্পূর্ণ
যৌনসুখের অভাব

**যৌনসুখের অভাব** যা **আনন্দ বিচ্ছিন্ন রাগমোচক ব্যাধি** নামেও পরিচিত, একটি বিশেষ অবস্থা যেখানে ব্যক্তি রাগমোচন থেকেও প্রকৃত আনন্দ লাভ করতে ব্যর্থ হয়। এটি হাইপোঅ্যাকটিভ যৌনাকাঙ্ক্ষা ব্যাধির একটি রূপ বলে মনে করা হয়।

## পরিদর্শন
সাধারণত, ব্যক্তি রাগমোচন থেকে আনন্দ লাভ করতে সক্ষম হয়। চরমপুলকে পৌঁছানোর পরে মস্তিষ্কে রাসায়নিক সংকেত প্রকাশিত হয় এবং মোটর সংকেতগুলি সক্রিয় হয় যা পুরুষ এবং স্ত্রী উভয়েরই সংশ্লিষ্ট অঞ্চলে পেশী সংকোচনের দ্রুত চক্রের কারণ ঘটায়। কখনও কখনও এই সংকেতগুলি শরীরের নড়াচড়া এবং কণ্ঠস্বর হিসেবে অন্যান্য অনৈচ্ছিক পেশী সংকোচনের কারণ হতে পারে। পরিশেষে, প্রচণ্ড উত্তেজনা চলাকালীন, ঊর্ধ্বমুখী স্নায়ু সংকেত সেরিব্রাল কর্টেক্সে পৌছায় এবং তীব্র আনন্দের অনুভূতি অনুভুত হয়। যাদের এই ব্যাধি রয়েছে তারা কোনও উত্তেজনা ছড়িয়ে যাওয়ার বিষয়ে সচেতন থাকে, কারণ তারা এর শারীরিক প্রভাবগুলি অনুভব করতে সক্ষম। তবে তারা স্বল্প আনন্দ লাভ বা কখনো কখনো কোন আন্দই লাভ করতে সক্ষম হয় না।

## কারণসমূহ
মনে করা হয় যে যারা এই ব্যাধিতে ভুগছেন তারা নিউক্লিয়াস অ্যাকম্যাবনেস, মস্তিষ্কের প্রাথমিক রিওয়ার্ড কেন্দ্রের রাসায়নিক ডোপামিন নিঃসরণের ফলে কর্মহীনতায় ভুগছেন। মস্তিষ্কের এই অংশটি হাসি, আসক্তি এবং সঙ্গীত সহ আনন্দদায়ক কার্যক্রমে ভূমিকা রাখবে বলে মনে করা হয়। অতিরিক্তভাবে, এটি ভাবা হয় যে হতাশা, মাদকাসক্তি, প্রোল্যাকটিনের উচ্চ মাত্রা , কম টেস্টোস্টেরন এবং নির্দিষ্ট ওষুধের ব্যবহার ডোপামিন প্রতিরোধে ভূমিকা নিতে পারে। একটি সুষুম্না আঘাত বা ক্রনিক ক্লান্তি সিন্ড্রোম মাঝে মাঝে এই ব্যাধি হতে পারে। বয়সও এখানে ব্যাধির একটি কারণ।

হঠাৎ-সূত্রপাত হওয়া যৌনসুখের অভাব সংবেদনশীল নিউরোপ্যাথির লক্ষণও হতে পারে, যা সাধারণত পাইরিডক্সিন বিষক্রিয়া (যেমন, ভিটামিন বি৬-এর পরিপূরকগুলির বড় পরিমাণে থেকে) এর ফলাফল। এই ক্ষেত্রে, বি৬ পরিপূরক বন্ধ হয়ে যাওয়ার পরে যৌন কর্মহীনতার তৎক্ষণাৎ স্বতঃস্ফূর্ত সমাধান ঘটে।

সেরাম প্রোল্যাক্টিন (পিআরএল) এর বৃদ্ধি মনোরোগ ওষুধ থেকে রোগীদের মস্তিস্কের ঘনত্ব যৌনতাকেও প্রভাবিত করতে পারে। সাইকিয়াট্রিক মেডিসিন মস্তিষ্ককে ডোপামিন ব্লকিং এফেক্টের জন্য আরও ডোপামিন রিসেপ্টর তৈরি করে। প্রচুর পরিমাণে ডোপামিন রিসেপ্টরকে উত্তেজিত করতে যৌন মিলনের সময় প্রকাশিত সাধারণ পরিমাণে ডোপামিন অপর্যাপ্ত।

## চিকিৎসা
যেহেতু যৌনসুখের অভাব তার আক্রান্তদের মধ্যে যথেষ্ট অসন্তোষের উৎস, তাই রোগীদের মোকাবেলায় সহায়তা করার জন্য বেশ কয়েকটি চিকিৎসার পদ্ধতি তৈরি করা হয়েছে। মনস্তাত্ত্বিক কারণগুলির অন্বেষণ একটি পদ্ধতি, যার মধ্যে ব্যক্তির সাংস্কৃতিক এবং ধর্মীয় ইতিহাসে অতীত ট্রমা, অপব্যবহার এবং নিষেধাজ্ঞাগুলি অন্বেষণ করা অন্তর্ভুক্ত। সেক্স থেরাপি কোনও আক্রান্ত ব্যক্তিকে প্রচণ্ড উত্তেজনা সম্পর্কে সত্যতা প্রমাণ করতে এবং তার প্রত্যাশা পরীক্ষা করতে সহায়তা করার উপায় হিসাবেও ব্যবহৃত হতে পারে। অতিরিক্তভাবে রক্ত ​​পরীক্ষা রক্তের প্রবাহে হরমোন এবং অন্যান্য জিনিসগুলির স্তর নির্ধারণে সহায়তা করতে পারে যা আনন্দকে বাধা দেয়।। সাধারণভাবে, এটি বাঞ্ছনীয় যে মানসিক এবং শারীরবৃত্তীয় চিকিৎসার সংমিশ্রণটি ব্যাধিটির চিকিৎসার জন্য ব্যবহার করা উচিত।

অন্যান্য ওষুধ যা এই অবস্থার চিকিৎসার ক্ষেত্রে সহায়ক হতে পারে তার মধ্যে রয়েছে ডোপামাইন অ্যাগ্রোনিস্টস , অক্সিটোসিন , ফসফডিস্টেরেস টাইপ 5 ইনহিবিটারস এবং আলফা -২ রিসেপ্টর ব্লকাররা যোহিম্বিনের মতো।

## তথ্যসূত্র

## গ্রন্থবিবরণী

: 

: 

* 
* 
* 
* 

বিষয়শ্রেণী:রাগমোচন
বিষয়শ্রেণী:যৌন কর্মহীনতা
বিষয়শ্রেণী:মনোরোগ সংক্রান্ত রোগনির্ণয়
বিষয়শ্রেণী:যৌন ত্রুটি
সুকাটিয়াঁ

**সুকাটিয়াঁ** উত্তর-পশ্চিম নেপালের কর্ণালী অঞ্চলের কালীকোট জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে সুকাটিয়াঁয় মোট ৫৯৩টি পৃথক পরিবারে সর্বমোট জনসংখ্যা ছিলো ৩২০৭ জন।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কর্ণালী অঞ্চলের গ্রাম উন্নয়ন সমিতি
বিষয়শ্রেণী:কর্ণালী প্রদেশের ভৌগোলিক অসম্পূর্ণ
কোটবাডা

**কোটবাডা** উত্তর-পশ্চিম নেপালের কর্ণালী অঞ্চলের কালীকোট জেলার একটি গ্রাম উন্নয়ন সমিতি। ২০০১ সালে নেপালের জনশুমারি অনুসারে কোটবাডায় ৮৫৪ টি পরিবারে সর্বমোট ৫৮৯৩ জন ব্যক্তি বাস করতেন।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কর্ণালী অঞ্চলের গ্রাম উন্নয়ন সমিতি
বিষয়শ্রেণী:কর্ণালী প্রদেশের ভৌগোলিক অসম্পূর্ণ
বনু আল-মুনাজ্জিম

**বনু আল-মুনাজ্জিম** (), নবম ও দশম শতাব্দীর প্রমাণিত আব্বাসীয় কর্মকর্তাদের একটি ইরানি পরিবার ছিল। তারা নিজেদেরকে সাসানীয় রাজবংশের বংশধর দাবি করেছিল এবং বিবাহের মাধ্যমে আব্বাসীয় খলিফাদের সাথে ঘনিষ্ঠভাবে জড়িত ছিল।

## ইতিহাস
ইবনে আল-নাদিমের মতে, বনু আল-মুনাজ্জিম ছিল মিহর-গুশনাস্পের বংশধর এবং সাসানীয় রাজা ইয়াজদেগার্ড তৃতীয় (শাসনকাল ৬৩২–৬৫১) -এর ছেলে। নবম শতাব্দীতে এই পরিবারটিকে প্রথম উল্লেখ করা হয়েছিল, যখন পরিবারের উপাধি পূর্বপুরুষ আবু মনসুর আল-মুনাজজিম (মূলত আবান-গুশনাস্প), দ্বিতীয় আব্বাসীয় খলিফা আল-মনসুরের  (শাসনকাল ৭৫৪– ৭৭৫) দরবারে একজন জ্যোতিষ (*আল-মুনাজজিম*) হিসেবে কাজ করেছিলেন। তাঁর পুত্র, ইয়াহিয়া আব্বাসীয় আল মামুনের (৮১৩-৮৩৩) দরবারে কাজ করেন, এবং পরে জরথ্রুস্টবাদ থেকে ইসলাম ধর্মে আসেন। ইয়াহইয়ার চার ছেলে ছিল- আলি, সাদ, আবদুল্লাহ এবং হাসান। এই চার পুত্র বাবার মতো আব্বাসীয় দরবারে কাজ করতো। এমনকি আলী খলিফা আল মুতাওয়াক্কিলের (৮৪৭-৮৬২) সাথে বন্ধুত্বও স্থাপন করেছিলেন। হারুন নামে আলীর অন্য একজন ছেলে আব্বাসীয় আদালতেও কাজ করত। হারুনের আলি নামে একটি পুত্র ছিল, তিনি শেষ পর্যন্ত বৌদাদের নতুন শাসক হওয়ার সময় বয়িদের অধীনে দায়িত্ব পালন করেছিলেন। তিনি পরিবারের শেষ পরিচিত সদস্য।

## গ্রন্থপঞ্জি

* ডি পিংগ্রি। " বানু মোনাজ্জেম "। *এনসাইক্লোপিডিয়া ইরানিকা।* এড। এহসান ইয়ারশেটর। কলাম্বিয়া ইউনিভার্সিটি. 14 ফেব্রুয়ারি 2014, পুনরুদ্ধার করা হয়েছে।
* 

বিষয়শ্রেণী:আব্বাসীয় কর্মকর্তা
বিষয়শ্রেণী:আব্বাসীয় খিলাফতের ব্যক্তি
বিষয়শ্রেণী:ইরানি পরিবার
হুয়ান উরকিসু

**হুয়ান হোসে উরকিসু সুস্তায়েতা** (; ২৪ জুন ১৯০১ – ২২ নভেম্বর ১৯৮২; **হুয়ান উরকিসু** নামে সুপরিচিত) একজন স্পেনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় অ্যাথলেটিক বিলবাও এবং স্পেন জাতীয় ফুটবল দলের হয়ে একজন গোলরক্ষক হিসেবে খেলেছেন।

১৯২২–২৩ মৌসুমে, স্পেনীয় ফুটবল ক্লাব ওসাসুনার হয়ে খেলার মাধ্যমে উরকিসু তার জ্যেষ্ঠ পর্যায়ের খেলোয়াড়ি জীবন শুরু করেন। ওসাসুনায় ৫ মৌসুম অতিবাহিত করার পর তিনি রিয়াল মাদ্রিদে যোগদান করেন, যেখানে তিনি ১ মৌসুমে ১৬টি ম্যাচে অংশগ্রহণ করেছিলেন। অতঃপর তিনি অ্যাথলেটিক বিলবাওয়ে যোগদান করেন, যেখানে তিনি সর্বমোট ৩টি লা লিগা শিরোপা জয়লাভ করেছেন। সর্বশেষ ১৯৪৭–৪৮ মৌসুমে, তিনি অ্যাথলেটিক বিলবাও হতে বারাকালদোয় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।

১৯২৯ সালে, উরকিসু স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি কেবলমাত্র ১টি ম্যাচে অংশগ্রহণ করেছিলেন।

খেলোয়াড়ি জীবনের ইতি টানার পর ১৯৪০ সালে, উরকিসু অ্যাথলেটিক বিলবাওয়ের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। অ্যাথলেটিক বিলবাওয়ের ৭ মৌসুমের জন্য ম্যানেজারের দায়িত্ব পালন করার পর তিনি বারাকালদোয় ম্যানেজার হিসেবে যোগদান করেছিলেন। পরবর্তীতে, তিনি রিয়াল ওবিয়েদো, রিয়াল মুর্সিয়া, লেবান্তে এবং উরেন্সের হয়ে ম্যানেজারের দায়িত্ব পালন করেছিলেন। সর্বশেষ ১৯৬৩–৬৪ মৌসুমে, তিনি আলাবেসে ম্যানেজার হিসেবে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:ক্লাব আতলেতিকো ওসাসুনার খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:অ্যাথলেটিক বিলবাওয়ের ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:লা লিগার ম্যানেজার
বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ওন্দারোয়ার ফুটবলার